శక్తిమంతుడైన శాతవాహన రాజు గౌతమిపుత్ర శాతకర్ణి నహపాణుని నాణేలపై తన గుర్తులను చెక్కించిన నాణేలను నాసిక్ జిల్లాలోని జోగల్తాంబి వద్ద ఒక నిక్షేపంలో కనుగొన్నారు. గౌతమిపుత్ర నహపాణుని ఓడించాడని ఇది సూచిస్తుంది.

గౌతమిపుత్ర శాతకర్ణి, నహపాణ సమకాలీనులు కాదని మునుపటి జేమ్సు బర్గెస్ వంటి పరిశోకులు ఎత్తిచూపారు. ఎందుకంటే శాతకర్ణి తాను స్వాధీనం చేసుకున్న ప్రాంతాలను పాలించినది ఉషవదతా అని పేర్కొన్నాడు. బర్గెస్ అభిప్రాయం ఆధారంగా ఈ ఇద్దరు రాజుల పాలనల మధ్య ఒక శతాబ్దం వరకు అంతరం ఉండవచ్చు అని భావిస్తున్నారు. అయితే, గౌతమిపుత్ర, నహపాణులు సమకాలీనులు అని, గౌతమిపుత్ర నహపాణను ఓడించారనీ చాలా మంది చరిత్రకారులు ఇప్పుడు అంగీకరిస్తున్నారు. ఈ సంఘటన జరిగినది సి.క్రీ.శ. 124 అని, అది గౌతమిపుత్రుని పాలనలో 18 వ సంవత్సరం అనీ ఎం. కె. ధవాలికర్ పేర్కొన్నాడు. ఆర్.సి.సి.ఫైన్స్ ఈ సంఘటన క్రీ.శ. 71 తరువాత జరిగిందని అన్నాడు . శైలేంద్ర భండారే గౌతమిపుత్ర సాధించిన ఈ విజయం క్రీ.శ 78 లో నని, అది నహపాణ పాలనకు అంతం గాను, దానితో శక శకం మొదలైనట్లుగానూ చెప్పాడు. అదే చాష్టనా సింహాసనం అధిరోహించిన సంవత్సరంగానూ పేర్కొన్నాడు. గౌతమిపుత్ర మొత్తం పాలనా కాలం క్రీ.శ. 60-85 అని కూడా అతడు చెప్పాడు 

నహపాణుడు వాయువ్య భారతదేశంలోని రెండు ప్రధాన శక సాత్రప రాజవంశాలలో ఒకటైన క్షహరాతులను ("సాత్రప్స్") స్థాపించాడు; రెండవ రాజవంశాన్ని చాష్టానా స్థాపించాడు.

బౌద్ధగుహల నిర్మాణం
గౌతమీపుత్ర శాతకర్ణి
కాలం
మతం